Os meskhi u meskhetas son os habitants musulmans que i heba enantes de 1944 en a rechión de Meskh (sudueste de Cheorchia, a lo canto d'a muga con Turquía). Yeran d'os grupos etnicos carapapakh, kurdo u chechén, u de faccions islamizatas d'o pueblo armenio (hamxenis) u cheorchián, y fuoron deportatos por as autoridatz sovieticas ta Usbequistán. En os anyos de deportación en Usbequistán desembolicoron una conciencia etnica común y encomenzoron a definir-sen como turcos meskhi. Actualment charran una luenga turquesa. Son musulmans sunnitas seguidors d'a escuela Hanafí.